हिमेश रेशमिया
हिमेश रेशमिया (जन्म: 23 जुलाई 1973) एक गायक, संगीतकार, गीतकार, अभिनेता तथा फिल्म निर्माता हैं, जो प्रमुखतः हिन्दी फ़िल्मों में कार्यरत हैं। वर्ष 1998 में आयी प्यार किया तो डरना क्या से बॉलीवुड फिल्मों में एक संगीतकार के रूप में पदार्पण करने वाले हिमेश ने अगले कुछ वर्षों में हेलो ब्रदर (1999), कुरुक्षेत्र (2000), जोड़ी नम्बर वन (2001) और हमराज़ (2002) जैसी फिल्मों में संगीत दिया; हमराज़ के लिए उन्हें उनका पहला फ़िल्मफेयर नामांकन मिला था। इसके बाद 2003 में उन्होंने तेरे नाम फिल्म में संगीत दिया, जिसकी संगीत एल्बम उस वर्ष की सर्वाधिक बिकने वाली एल्बम थी, और इसके लिए उन्हें फ़िल्मफेयर, स्क्रीन तथा स्टार गिल्ड समेत कई पुरस्कारों के लिए नामांकन प्राप्त हुए। तेरे नाम ने उन्हें बॉलीवुड में एक सफल संगीतकार के रूप में स्थापित किया, और फिर 2004 में उन्होंने रन, टार्ज़न, ऐतराज़ और दिल मांगे मोर जैसी फिल्मों में संगीत दिया।
सुषमा श्रेष्ठ
पूर्णिमा श्रेष्ठ एक प्रसिद्ध बॉलीवुड पार्श्व गायिका है जिन्होंने भारतीय संगीत उद्योगों में कई सुपरहिट गाने गाए हैं। उन्हें सुषमा श्रेष्ठ नाम से अधिक जाना जाता है। सुषमा ने रमेश सिप्पी की 1971 की फिल्म "अंदाज़" में एक बाल गायिका के रूप में अपना करियर शुरू किया। उस फिल्म में, उन्होंने शंकर जयकिशन के संगीत निर्देश में "है ना बोलो बोलो" गीत मोहम्मद रफी, सुमन कल्याणपुर और प्रतिभा के साथ गाया। उन्हें इस समय ज्यादातर उनके गीतों "तेरा मुझसे है पहले" "आ गले लग जा" से (1973) और "क्या हुआ तेरा वादा" "हम किसी से कम नहीं" (1977) से के लिये याद किया जाता है। दोनों के लिये उन्हें फ़िल्मफ़ेयर सर्वश्रेष्ठ पार्श्व गायिका पुरस्कार में नामांकित किया गया। संगीतकार जोड़ी आनंद-मिलिंद 90 के दशक की शुरुआत में उनकी आवाज़ के बहुत कायल थे और उन्होंने उन्हें अपने गीत गाने के कई मौके दिए। पूर्णिमा ने डेविड धवन की फिल्मों की श्रृंखला में कई लोकप्रिय गीत गाए हैं, जैसे कि "कुली नं॰ 1" (1995), "जुड़वा" (1997), "हीरो नं॰ 1" (1997) और "बीवी नं॰ 1" (1999)। वह मूल रूप से नेपाल से हैं।